પશ્ચિમ યુપીથી લઈને દિલ્હી અને રાજસ્થાનમાં પોતાના ડાંસનો જાદૂ ફેલાવનાર હરિયાણાની જાણીતી ડાંસર સપના ચૌધરીનો જાદૂ હવે મુંબઈગરાઓને પણ માથે ચડીને પોકારી રહ્યો છે. જેનું સાક્ષાત ઉદાહરણ છે બિગ બોસ 10 વિનર મનવીર ગુર્જરની બર્થ ડે પાર્ટીનો આ વીડિયો, જેમાં ગુર્જર સપના ચૌધરીના હિટ ગીત 'તેરી આંખો કા યે કાજલ' પર થિરકતો જોવા મળી રહ્યો છે. મનવીરનો આ વીડિયો હાલમાં સોશિયલ મીડિયા પર લોકોના આકર્ષણનું કેન્દ્ર બની રહ્યો છે.